9. การจัดการ

1.  โครงสร้างการจัดการ

-   ลำดับสายการทำงานภายในองค์กร

1.  ผู้ถือหุ้น

2.  ประธานกรรมการบริษัท

3.  คณะกรรมการบริษัท

4.  คณะกรรมการตรวจสอบ

5.  ประธานกรรมการบริหาร

6.  คณะกรรมการบริหาร

7.  กรรมการผู้จัดการ

8.  ผู้อำนวยการโรงพยาบาล

9.  รองผู้อำนวยการฝ่าย

10. ผู้ช่วยผู้อำนวยการ

11. หัวหน้าฝ่าย

12. หัวหน้าแผนก

13. พนักงานเจ้าหน้าที่

9.2 การสรรหา กรรมการและผู้บริหาร

บริษัทฯได้ถือกำหนดนิยามกรรมการ ไว้ดังนี้.-

-   กรรมการที่เป็นผู้บริหาร หมายถึง กรรมการที่มีส่วนร่วมในการบริหารงาน
    และได้รับเงินค่าตอบแทนเป็นประจำทุกเดือน ในรูปของเงินเดือนหรือค่าตอบแทนอื่น ๆ

-   กรรมการอิสระ ได้ถือตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
    ดังนี้.-

1.  ถือหุ้นไม่เกินร้อยละ 5 ของจำนวนหุ้นที่ชำระแล้วของบริษัท , บริษัทย่อย , บริษัทร่วม ,
    บริษัทที่เกี่ยวข้อง รวมถึงหุ้นที่ถือโดยบุคคลที่เกี่ยวข้องกัน

2.  ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัท , บริษัทย่อย ,
    บริษัทร่วม, บริษัทที่เกี่ยวข้อง และผู้ถือหุ้นรายใหญ่หรือผู้มีอำนาจควบคุม

3.  ไม่เป็นบุคคลที่เกี่ยวข้อง หรือเป็นญาติสนิทกับผู้บริหาร ผู้ถือหุ้นรายใหญ่ หรือผู้มีอำนาจควบคุม

4.  ไม่มีความสัมพันธ์ทางธุรกิจหรือผลประโยชน์ใด ๆ กับบริษัท , บริษัทย่อย , บริษัทร่วม ,
    บริษัทที่เกี่ยวข้อง ในลักษณะที่อาจเป็นการขัดขวางการใช้วิจารณญาณอย่างอิสระ
    และไม่มีลักษณะอื่นใดที่ทำให้ไม่สามารถให้ความเห็นได้อย่างอิสระเกี่ยวกับการดำเนินงานของบริษัท

-   กรรมการที่ไม่ได้เป็นผู้บริหาร หมายถึง
    กรรมการที่ไม่เข้าตามนิยามของกรรมการที่เป็นผู้บิรหาร และ กรรมการอิสระ

9.2.1 กรรมการบริษัท

-   การสรรหากรรมการ

  เนื่องจากบริษัทยังไม่มีการจัดตั้งคณะกรรมการสรรหา คณะกรรมการบริษัทจะเป็นผู้

สรรหากรรมการ โดยพิจารณาจากคุณสมบัติ,ประสบการณ์
และผลการปฏิบัติงานในฐานะกรรมการที่ผ่านมาและนำเสนอรายชื่อต่อคณะกรรมการบริษัท
เพื่อพิจารณาก่อนนำเสนอต่อที่ประชุมผู้ถือหุ้นพิจารณา

-   จำนวนกรรมการ

  คณะกรรมการบริษัทมีจำนวนไม่น้อยกว่า 5 คน ทั้งนี้ กรรมการไม่น้อยกว่ากึ่งหนึ่ง

ของจำนวนกรรมการทั้งหมดต้องมีถิ่นที่อยู่ในราชอาณาจักร
ในการประชุมสามัญประจำปีทุกครั้งให้กรรมการออกจากตำแหน่งหนึ่งในสาม
กรรมการซึ่งพ้นจากตำแหน่งตามวาระ อาจได้รับเลือกตั้งเข้ามาเป็นกรรมการใหม่ได้
และในการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะครบองค์ประชุม

-   การเลือกตั้งกรรมการโดยที่ประชุมผู้ถือหุ้น ตามหลักเกณฑ์ดังนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

    2.  ในการเลือกกรรมการ
        อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
        หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
        แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีทั้งหมด
        จะแบ่งคะแนนแก่คนใด หรือคณะใด มากน้อยเพียงใดไม่ได้ หรือด้วยวีธีการอื่นใดไม่ได้

    3.  การออกเสียงลงคะแนนเลือกตั้งกรรมการให้ใช้เสียงข้างมาก
        หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

-   การพ้นจากตำแหน่ง

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฏหมายว่าด้วยบริษัทมหาชนจำกัด

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

    -   การถอดถอน

  เมื่อผู้ถือหุ้นมีมติให้กรรมการออก ด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นซึ่งมาประชุม
  และมีสิทธิออกเสียง

-   สิทธิในการลงคะแนน

  กรรมการคนหนึ่งมีเสียงหนึ่งในการลงคะแนน
  เว้นแต่กรรมการซึ่งมีส่วนได้เสียในเรื่องใดจะไม่มีสิทธิออกเสียงในเรื่องนั้น
  กับไม่มีส่วนร่วมในการพิจารณาและหรือลงมติในรายการดังกล่าว

9.2.2 กรรมการตรวจสอบ

คณะกรรมการบริษัทเป็นผู้แต่งตั้งประธานกรรมการตรวจสอบและกรรมการตรวจสอบ
โดยกรรมการตรวจสอบจำนวน 1 คนเป็นผู้มีความรู้และประสบการณ์ด้านการเงินและบัญชี
รวมถึงมีความรู้เกี่ยวกับเหตุการณ์ที่มีผลกระทบต่อการเปลี่ยนแปลงของงบการเงิน
โดยกรรมการตรวจสอบทั้ง 3 ท่านล้วนเป็นกรรมการอิสระทั้งหมด

9.2.3 กรรมการบริหาร

คณะกรรมการบริษัทเป็นผู้แต่งตั้งประธานกรรมการบริหาร และกรรมการบริหาร
เพื่อทำหน้าที่บริหารกิจการให้เป็นไปตามนโยบายและเป้าหมายที่คณะกรรมการบริษัทกำหนดไว้

ผู้บริหารของบริษัท

-   คณะกรรมการของบริษัท

+---+---------------+--------------+----------------------------------+
|   | ชื่อ            |              | ตำแหน่ง                           |
+---+---------------+--------------+----------------------------------+
| 1 | นายแพทย์บรรลุ   | ศิริพานิช       | ประธานกรรมการ (กรรมการอิสระ)      |
| . |               |              |                                  |
+---+---------------+--------------+----------------------------------+
| 2 | นายแพทย์พงษ์พัฒน์ | ปธานวนิช      | รองประธานกรรมการ                 |
| . |               |              |                                  |
+---+---------------+--------------+----------------------------------+
| 3 | นายประเสริฐ    | เจนศิริวานิช    | ประธานกรรมการตรวจสอบ             |
| . |               |              | (กรรมการอิสระ)                    |
+---+---------------+--------------+----------------------------------+
| 4 | นายแพทย์วิญญู    | เอี่ยมชีรางกูร   | กรรมการ                          |
| . |               |              |                                  |
+---+---------------+--------------+----------------------------------+
| 5 | นายแพทย์สิทธา   | พิทักษ์อรรณพ    | กรรมการ                          |
| . |               |              |                                  |
+---+---------------+--------------+----------------------------------+
| 6 | นายแพทย์อิทธิ    | ฉันศิริกาญจน    | กรรมการ                          |
| . |               |              |                                  |
+---+---------------+--------------+----------------------------------+
| 7 | นายคงธน       | สฤษฏ์วานิช     | กรรมการ                          |
| . |               |              |                                  |
+---+---------------+--------------+----------------------------------+
| 8 | นางสมนึก       | วิริยะวงศ์      | กรรมการ                          |
| . |               |              |                                  |
+---+---------------+--------------+----------------------------------+
| 9 | นางวรรณี       | ประดิษฐยนต์    | กรรมการ                          |
| . |               |              |                                  |
+---+---------------+--------------+----------------------------------+
| 1 | นายธีรศักดิ์      | เอี่ยมชีรางกูร   | กรรมการ                          |
| 0 |               |              |                                  |
+---+---------------+--------------+----------------------------------+
| 1 | นายชูศักดิ์       | วิจักขณา       | กรรมการ (กรรมการอิสระ)            |
| 1 |               |              |                                  |
| . |               |              |                                  |
+---+---------------+--------------+----------------------------------+
| 1 | แพทย์หญิงสุวรรณา | ชูพิศาลยโรจน์   | กรรมการ                          |
| 2 |               |              |                                  |
| . |               |              |                                  |
+---+---------------+--------------+----------------------------------+
| 1 | นายธีรเดช      | ตังเดชะหิรัญ    | กรรมการ (กรรมการอิสระ)            |
| 3 |               |              |                                  |
| . |               |              |                                  |
+---+---------------+--------------+----------------------------------+
| 1 | นายเจษฎา      | หังสพฤกษ์      | กรรมการ (กรรมการอิสระ)            |
| 4 |               |              |                                  |
| . |               |              |                                  |
+---+---------------+--------------+----------------------------------+

-   คณะกรรมการตรวจสอบของบริษัท

  ---- ---------------- -------------- -----------------------------------
       ชื่อ                              ตำแหน่ง

  1.   นายประเสริฐ       เจนศิริวานิช      ประธานกรรมการตรวจสอบ (กรรมการอิสระ)

  2.   นายชูศักดิ์          วิจักขณา         กรรมการตรวจสอบ (กรรมการอิสระ)

  3.   นายเจษฎา         หังสพฤกษ์        กรรมการตรวจสอบ (กรรมการอิสระ)
  ---- ---------------- -------------- -----------------------------------

-   คณะกรรมการบริหารของบริษัท

  ---- ---------------- -------------- -----------------------------------
       ชื่อ                              ตำแหน่ง

  1.   นายแพทย์พงษ์พัฒน์    ปธานวนิช        ประธานกรรมการบริหาร/กรรมการผู้จัดการ

  2.   นายแพทย์อิทธิ       ฉันศิริกาญจน      กรรมการ/ผู้อำนวยการโรงพยาบาล

  3.   นายคงธน          สฤษฎ์วานิช       กรรมการ/รองผู้อำนวยการฝ่ายบริหาร

  4.   นายแพทย์วิญญู       เอี่ยมชีรางกูร     กรรมการ

  5.   นายแพทย์สิทธา      พิทักษ์อรรณพ      กรรมการ
  ---- ---------------- -------------- -----------------------------------

-   คุณสมบัติของผู้บริหาร

บริษัท โรงพยาบาลมหาชัย จำกัด (มหาชน) ขอรับรองว่าคณะกรรมการบริษัทและ
เจ้าหน้าที่บริหารของบริษัททุกท่าน มีคุณสมบัติตามมาตรา 68 แห่งพระราชบัญญัติ บริษัทมหาชน จำกัด
พ.ศ. 2535 ตามประกาศคณะกรรมการ ก.ล.ต. เกี่ยวกับ หลักเกณฑ์
เงื่อนไขและวิธีการในการขออนุญาตเสนอขายหุ้นที่ออกใหม่และการอนุญาต ฉบับลงวันที่ 18
พฤษภาคม 2535 ทุกประการ

กรรมการผู้ทรงคุณวุฒิและเป็นบุคคลภายนอก จำนวน 5 ท่าน ไม่มีส่วนร่วมในการบริหารงาน
กับไม่ได้เป็นลูกจ้าง หรือพนักงานที่ได้รับเงินเดือนจากบริษัท บริษัทย่อย หรือบริษัทที่เกี่ยวข้องกัน
รวมถึงผู้ถือหุ้นกลุ่มใหญ่ จึงมีอิสระสามารถดูแลผลประโยชน์ของผู้ถือหุ้นทุกรายให้เท่าเทียม
ตลอดจนสามารถเข้าร่วมการประชุมคณะกรรมการของบริษัท
เพื่อตัดสินใจในกิจกรรมที่สำคัญของบริษัท
นอกจากนี้ธุรกิจหรืออาชีพที่ประกอบอยู่ก็เป็นธุรกิจคนละประเภทกับบริษัท
ไม่มีผลประโยชน์หรือส่วนได้เสียร่วมกัน
จึงมีคุณสมบัติครบถ้วนตามประกาศตลาดหลักทรัพย์แห่งประเทศไทย
เรื่องคุณสมบัติของกรรมการที่เป็นอิสระ ฉบับลงวันที่ 28 ตุลาคม 2536

นอกจากนี้กรรมการบุคคลภายนอก 5 ท่าน มีเพียงท่านเดียวที่เป็นผู้ถือหุ้นรายย่อย จำนวน 20,000
หุ้น (อัตราร้อยละ 0.13 จากจำนวนหุ้นทั้งหมด) และทั้ง 5 ท่านก็ไม่มีส่วนเกี่ยวข้องใด ๆ
ทางสายโลหิตกับกรรมการบริษัท,กรรมการบริหารและผู้ถือหุ้นใหญ่จึงมีความเป็นเอกเทศและอิสระในการปฏิบัติหน้าที่อย่างเต็มที่

-   ประวัติการกระทำผิดกฎหมาย

คณะกรรมการและเจ้าหน้าที่บริหารของบริษัททุกท่าน
ไม่มีผู้ใดมีประวัติเคยถูกพิพากษาถึงที่สุดเป็นบุคคลล้มละลายหรือกระทำผิดกฎหมายว่าด้วยหลักทรัพย์และตลาดหลักทรัพย์
รวมทั้งไม่มีข้อพิพาทหรือการถูกฟ้องร้องที่อยู่ในระหว่างการตัดสินในช่วง 10 ปี ที่ผ่านมา

ค่าตอบแทนผู้บริหารของบริษัท

1.  ค่าตอบแทนที่เป็นตัวเงิน

  การจัดสรรกำหนดค่าตอบแทนของบริษัทไม่ได้ผ่านคณะกรรมการพิจารณาค่าตอบแทน

เนื่องจากบริษัทยังไม่มีคณะกรรมการพิจารณาค่าตอบแทน
แต่ได้ผ่านการพิจารณาจากอนุกรรมการบริษัทและนำเสนอขออนุมัติจากที่ประชุมสามัญผู้ถือหุ้นประจำปี
อย่างไรก็ตามค่าตอบแทนดังกล่าวอยู่ในระดับใกล้เคียงกับธุรกิจในอุตสาหกรรมเดียวกัน
และเป็นค่าตอบแทนที่จะรักษากรรมการที่มีคุณสมบัติที่บริษัทต้องการ
ส่วนค่าบำเหน็จจะพิจารณาจากผลการดำเนินงานของบริษัท
โดยอัตราค่าตอบแทนจะเสนอต่อที่ประชุมคณะกรรมการบริษัทพิจารณา
และนำเข้าขออนุมัติจากที่ประชุมผู้ถือหุ้น

ค่าตอบแทนของผู้บริหาร ได้ผ่านการพิจารณาจากอนุกรรมการฝ่ายบริหาร
ซึ่งก็อยู่ในระดับใกล้เคียงกับธุรกิจในอุตสาหกรรมเดียวกัน
กับบริษัทมีการปรับปรุงให้ตรงกับสภาวะตลาดภายใต้การพิจารณาจากผลการทำงาน
กับผลการดำเนินงานของบริษัท

  รายละเอียดค่าตอบแทนของปีที่ผ่านมา ดังนี้ (หน่วย : ล้านบาท)

  -------------------------- ------------------------ --------------------
  ประเภท                     กรรมการบริษัท 14 คน        ผู้บริหาร 7 คน

  เบี้ยประชุม                   0.19                     -

  ค่าตอบแทนอื่น/เงินเดือน         1.87                     4.48

  บำเหน็จ*                    1.12                     -

  รวม                        3.18                     4.48
  -------------------------- ------------------------ --------------------

  หมายเหตุ.- *บำเหน็จพิเศษสำหรับผลดำเนินงานปี 2550

2.  ค่าตอบแทนอื่น

--- ไม่มี ---

 9.4 การกำกับดูแลกิจการ

นโยบายเกี่ยวกับการกำกับดูแลกิจการ

บริษัทตระหนักดีว่าหลักการกำกับดูแลกิจการที่ดี จะใช้เป็นแนวทางปฏิบัติในการดำเนินงาน
เพื่อให้การดำเนินงานเจริญเติบโตอย่างต่อเนื่อง
บริษัทได้มีการปรับปรุงการดำเนินงานหลายอย่างให้สอดคล้องกับหลักการดังกล่าว
เพราะบริษัทเชื่อว่าการปฏิบัติตามการกำกับกิจการที่ดี ถูกต้อง และโปร่งใส ตามแนวทางที่กำหนดไว้
จะสร้างประสิทธิภาพในการบริหารจัดการ และนำไปสู่ความเชื่อมั่นแก่ผู้ถือหุ้น
รวมถึงผู้เกี่ยวข้องและผู้มีส่วนได้เสีย

1.  สิทธิของผู้ถือหุ้น

ผู้ถือหุ้นทุกท่านจะได้รับสิทธิและได้รับการปฏิบัติอย่างเท่าเทียมกัน
บริษัทให้ความสำคัญกับการเปิดเผยข่าวสารสนเทศให้กับผู้ถือหุ้น
โดยเฉพาะเอกสารข้อมูลสำหรับการประชุมฯผู้ถือหุ้น เพื่อใช้เป็นข้อมูลในการตัดสินใจก่อนการประชุม
บริษัทได้จัดส่งเอกสารเชิญประชุมแก่ผู้ถือหุ้นล่วงหน้าไม่น้อยกว่า 7 วันก่อนวันประชุม
พร้อมลงประกาศโฆษณาคำบอกกล่าวนัดประชุมในหนังสือพิมพ์ติดต่อกัน 3 วัน

ในการประชุมผู้ถือหุ้นเป็นการประชุมสามัญประจำปี จะจัดขึ้นภายใน 4 เดือน
นับตั้งแต่วันสิ้นสุดรอบบัญชีหรือวันที่ 31 ธันวาคมของทุกปี บริษัทฯได้กำหนดวัน เวลา
และสถานที่ในการประชุมโดยคำนึงถึงความสะดวกของผู้ถือหุ้น
ซึ่งผู้ถือหุ้นส่วนใหญ่จะเป็นคนในพื้นที่จังหวัดสมุทรสาคร
ดังนั้นการประชุมจึงได้จัดขึ้นที่ห้องประชุมของอาคารโรงพยาบาลมหาชัย ถนนเศรษฐกิจ 1
ตำบลมหาชัย อำเภอเมือง จังหวัดสมุทรสาคร การประชุมสามัญประจำปี 2551 จัดขึ้นเมื่อวันที่ 24
เมษายน 2551 เวลา 10.00 น. มีกรรมการเข้าร่วมประชุม รวมถึงคณะกรรมการตรวจสอบ,
กรรมการอิสระ และจะมีตัวแทนของผู้สอบบัญชี ที่ปรึกษากฎหมาย เข้าร่วมประชุม
ซึ่งในการประชุมที่ผ่านมา มีจำนวนกรรมการเข้าร่วมประชุมรวม 12 ท่านจาก 14 ท่าน
นอกจากผู้เข้าร่วมประชุมที่กล่าวมาแล้วข้างต้น ยังมีตัวแทนอาสาสมัครของตลาดหลักทรัพย์ฯ
เข้าร่วมสังเกตุการณ์ด้วย

  การประชุมได้ดำเนินการตามลำดับวาระการประชุม ในแต่ละวาระการประชุม ประธานในที่

ประชุมได้ขอให้ผู้เข้าร่วมประชุมลงมติอนุมัติ โดยเปิดเผยใช้วิธีชูมือ
ซึ่งในที่ประชุมครั้งนี้ที่ประชุมมีอนุมัติทุกวาระตามที่เสนอเป็นมติเอกฉันท์
อนึ่งบริษัทได้แจกใบลงคะแนนให้แก่ผู้เข้าร่วมประชุมทุกท่าน
สำหรับใช้กรณีหากมีผู้ถือหุ้นไม่เห็นด้วยหรืองดออกเสียง
ผู้ถือหุ้นทุกคนมีสิทธิในการแสดงความคิดเห็นหรือตั้งคำถามได้อย่างเสมอภาคเท่าเทียมกัน
ตลอดจนการให้ข้อเสนอแนะต่าง ๆ อย่างอิสระ

บริษัทมีการบันทึกรายงานประชุมผู้ถือหุ้นอย่างครบถ้วน สรุปข้อคิดเห็นโดยสรุป
และส่งให้ตลาดหลักทรัพย์และนายทะเบียนบริษัทมหาชนภายใน 14 วัน นับจากวันที่ประชุม
กับได้เผยแพร่เอกสารในเว็บไซด์ของบริษัทด้วยนอกจากนี้

2.  การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญกับการปฏิบัติต่อผู้ถือหุ้นอย่างเท่าเทียมกัน โดยอำนวยความสะดวก
แก่ผู้ถือหุ้นที่ไม่สามารถมาร่วมประชุมด้วยตนเอง
มอบฉันทะเพื่อให้ผู้อื่นเป็นผู้รับมอบอำนาจเข้าประชุมและออกเสียงลงคะแนนแทนได้
บริษัทยังได้เพิ่มทางเลือกให้กับผู้ถือหุ้นโดยเสนอกรรมการอิสระ 2 ท่าน
คือประธานกรรมการบริษัทกรรมการและประธานกรรมการตรวจสอบ และกรรมการอีก 1
ท่านคือประธานกรรมการบริหาร เป็นผู้รับมอบอำนาจจากผู้ถือหุ้น
สำหรับหนังสือมอบฉันทะบริษัทได้จัดส่งหนังสือมอบฉันทะตามประกาศของกรมพัฒนาธุรกิจการค้าให้ผู้ถือหุ้นเลือกใช้
จำนวน 2 แบบ คือ แบบ ก ซึ่งเป็นแบบที่ง่ายไม่ซับซ้อน และ แบบ ข ซึ่งกำหนดรายการต่าง ๆ
ไว้ชัดเจน สำหรับหนังสือมอบอำนาจแบบ ค ซึ่งใช้เฉพาะกรณีผู้ถือหุ้นเป็นผู้ลงทุนต่างประเทศ
สามารถ Download ได้จากเว็บไซค์ของริษัท
นอกจากนี้บริษัทยังได้จัดส่งรายละเอียดของข้อบังคับในส่วนที่เกี่ยวกับการประชุมผู้ถือหุ้นไปพร้อมเอกสารเชิญประชุมด้วย

3.  บทบาทของผู้มีส่วนได้เสีย

บริษัทตระหนักว่า ผู้มีส่วนได้เสียเป็นส่วนหนึ่งที่สำคัญของการดำเนินธุรกิจ
บริษัทจึงให้ความสำคัญกับสิทธิและการปฏิบัติกับผู้มีส่วนได้เสียทุกกลุ่ม

3.1 ผู้ถือหุ้น

  บริษัทยึดถือแนวทางการดำเนินธุรกิจอย่างระมัดระวัง
  เพื่อยังประโยชน์สูงสุดและเพิ่มมูลค่าหุ้นแก่ผู้ถือหุ้น
  และสามารถมีผลตอบแทนให้แก่ผู้ถือหุ้นอย่างเหมาะสม
  บริษัทได้กำหนดนโยบายที่จะจ่ายเงินปันผลไม่ต่ำกว่าร้อยละ 40 ของกำไรสุทธิให้แก่ผู้ถือหุ้น

  3.2 พนักงานส

  บริษัทตระหนักว่า
  บุคลากรเป็นทรัพยากรที่สำคัญที่จะทำให้บริษัทสามารถเติบโตและผ่านพ้นวิกฤตการณ์ต่าง ๆ
  มาจนถึงปัจจุบันนี้ บริษัทถือว่าบุคลากรเป็นตัวประเมินความสำเร็จขององค์กร ดังนั้น
  บริษัทจึงปฏิบัติต่อพนักงานด้วยความเคารพในเกียรติ ศักดิ์ศรี
  พนักงานทุกคนได้รับการปฏิบัติด้วยสิทธิเท่าเทียมกันและเสมอภาคอย่างเป็นธรรม
  และมีค่าตอบแทนที่เหมาะสม
  จัดส่วนแบ่งกำไรบางส่วนจากการดำเนินงานให้กับพนักงานในรูปของโบนัสอย่างสม่ำเสมอ

  ส่งเสริมและให้ความสำคัญต่อการพัฒนาความรู้ความสามารถของพนักงาน
  บริษัทตระหนักว่าพนักงานทุกคนมีความต้องการที่จะมีความก้าวหน้าในการทำงาน
  ต้องการความมั่นคงในการทำงาน บริษัทจึงมีนโยบายส่งเสริมให้มีการฝึกอบรมอย่างต่อเนื่อง
  เพื่อเสริมสร้างความรู้ความชำนาญ และทักษะในสายวิชาชีพ ไม่ว่าจะเป็นการอบรมภายใน
  (In-house Training) หรือการส่งเข้าอบรมนอกสถานที่กับสถานบันภายนอกอื่น ๆ

  สวัสดิการ นอกเหนือจากสวัสดิการที่กฏหมายกำหนดแล้ว บริษัทยังจัดให้มีสวัสดิการด้าน อื่น ๆ
  เช่น การรักษาพยาบาล กองทุนสำรองเลี้ยงชีพ และการประกันอุบัติเหตุและชีวิต เป็นต้น

3.3 ลูกค้าหรือผู้ป่วย

  ให้บริการผู้ป่วยหรือผู้มาใช้บริการอย่างดีที่สุดตามมาตรฐานวิชาชีพทางการแพทย์และพยาบาลอย่างมีคุณภาพ
  ตระหนักและคำนึงถึงสิทธิของผู้ป่วย สนองตอบความต้องการ,ความพึงพอใจ
  ตลอดจนสร้างความมั่นใจให้แก่ผู้ใช้บริการ

  เน้นให้บุคลากรทางการแพทย์ และพนักงาน ปฏิบัติหน้าที่อย่างมีคุณธรรม จริยธรรม
  และจรรยาบรรณแห่งวิชาชีพ ให้บริการด้วยความสุภาพ อ่อนโยน ซื่อสัตย์สุจริต และรับผิดชอบ

  ให้บริการที่มีคุณภาพในราคายุติธรรมที่ยอมรับได้ทั้งสองฝ่าย
  และถือว่าประวัติทางการแพทย์ของลูกค้าเป็นความลับ ไม่เปิดเผยต่อบุคคลที่สาม

3.4 คู่ค้า

  บริษัทปฏิบัติต่อคู่ค้าตามข้อตกลง,เงื่อนไข หรือสัญญา อย่างเคร่งครัด

3.5 คู่แข่งทางการค้า

  ปฏิบัติตามกรอบกติกาของการแข่งขันที่สุจริตและเป็นมาตรฐานของธุรกิจ

  3.6 เจ้าหนี้

  ถือเป็นความรับผิดชอบที่ต้องปฏิบัติตามเงื่อนไขการทำสัญญากู้ยืมเงินทุกประการ 3.7
  ชุมชนและสังคม

  บริษัทให้ความสำคัญของชุมชน เพราะชุมชนเป็นผู้ให้โอกาสในการทำธุรกิจแก่บริษัท
  จึงถือเสมือนเป็นหน้าที่ที่จะต้องร่วมพัฒนายกระดับสังคมและชุมชนให้เป็นสังคมที่มีคุณภาพ
  ให้การสนับสนุนแก่หน่วยงานหรือกิจกรรมต่าง ๆ เช่นการจัดตั้งชมรมต่อต้านยาเสพติด
  และชมรมเบาหวาน โครงการรณรงค์สวมหมวกกันน๊อค เป็นต้น
  ให้ความรู้แก่คนในชุมชนโดยเชิญวิทยากรมาบรรยายให้ความรู้ทางวิชาการและแนะแนววิธีปฎิบัติตนเกี่ยวกับการสุขภาพโดยไม่คิดมูลค่า
  ตลอดจนให้การอุปถัมภ์กิจกรรมทางศาสนา รวมถึงการให้ความร่วมมือกับหน่วยงานภาครัฐต่าง ๆ
  ในการให้บริการสาธารณสุข

4.  การเปิดเผยข้อมูลและความโปร่งใส

บริษัทให้ความสำคัญกับการเปิดเผยข้อมูลที่ถูกต้อง ชัดเจน และทันต่อเหตุการณ์
ตามเงื่อนไขและข้อกำหนดของตลาดหลักทรัพย์แห่งประเทศไทย
ผ่านทางระบบสื่ออิเล็คทรอนิคของตลาดหลักทรัพย์ฯ เพื่อเป็นข้อมูลในการตัดสินใจสำหรับผู้ถือหุ้น
ผู้มีส่วนได้ส่วนเสีย รวมถึงนักลงทุน

4.1 รายงานของคณะกรรมการบริษัท ระบบการควบคุมและตรวจสอบภายใน

คณะกรรมการบริษัทเป็นผู้รับผิดชอบในการจัดทำรายงานทางการเงินรวมของบริษัทและบริษัทย่อย
รวมทั้งงบการเงินรวมของบริษัท และสารสนเทศทางการเงินที่ปรากฏในรายงานประจำปี
และมีความเห็นว่างบการเงินที่ได้จัดทำขึ้นนี้มีเหตุมีผลและมีความเชื่อถือได้
สอดคล้องกับรายงานของคณะกรรมการตรวจสอบซึ่งได้แสดงในรายการประจำปี
กับผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และมีความเห็นว่างบการเงินของบริษัทถูกต้องตามที่ควรในสาระสำคัญตามหลักของบัญชีที่รับรองทั่วไป

คณะกรรมการบริษัทให้ความสำคัญกับหน้าที่และความรับผิดชอบในการดูแลกิจการของบริษัทให้ดำเนินไปตามนโยบายการกำกับดูแลกิจการที่ดี
ซึ่งครอบคลุมถึงระบบการตรวจสอบควบคุมภายในที่มีประสิทธิภาพและโปร่งใสภายใต้การดูแลของคณะกรรมการตรวจสอบ
ทั้งนี้เพื่อให้เกิดความเชื่อมั่นกับข้อมูลในการจัดทำงบการเงิน

บริษัทได้กำหนดบทบาท, ขอบเขต, หน้าที่ และการปฏิบัติงานของผู้บริหารไว้เป็นลายลักษณ์อักษร
ในคู่มือระเบียบปฏิบัติ สายงานบริหาร เพื่อความคล่องตัวและประสิทธิภาพในการปฏิบัติงาน

ฝ่ายตรวจสอบภายในเป็นฝ่ายงานหนึ่งของบริษัท อยู่ภายใต้การกำกับดูแลของคณะกรรมการตรวจสอบ
มีหน้าที่ตรวจสอบการปฏิบัติงานของพนักงานตามกฎระเบียบที่บริษัทได้วางไว้
มีการจัดทำรายงานผลการตรวจสอบเสนอต่อคณะกรรมการตรวจสอบและคณะกรรมการบริหาร
โดยมีผู้สอบบัญชีเป็นที่ปรึกษาด้านการเงิน,บัญชี และประเมินผลการตรวจสอบและควบคุมภายใน

การบริหารความเสี่ยง การตัดสินใจในการดำเนินการงานบริหารในธุรกิจ
สายงานที่เกี่ยวข้องต้องเสนอรายละเอียดข้อมูลเพื่อใช้ในการพิจารณาและตัดสินใจ
กับต้นสังกัดและสายการบังคับบัญชา ซึ่งคณะกรรมการ
ก็ได้พิจารณาอย่างรอบครอบและระมัดระวังถึงผลดีและผลเสียที่อาจจะเกิดขึ้นได้ก่อนการตัดสินใจทุกครั้ง
รวมถึงการหามาตรการที่เหมาะสมเพื่อรองรับในการบริหารจัดการต่อไป

4.2 คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบ จำนวน 3 ท่าน
เพื่อช่วยกำกับดูแลกิจการของบริษัทด้านคุณภาพของรายงานทางการเงินและระบบการควบคุมภายใน
ซึ่งคณะกรรมการตรวจสอบทั้งหมดเป็นกรรมการที่เป็นอิสระและไม่เป็นผู้บริหารของบริษัท
มีหน้าที่รายงานตรงต่อคณะกรรมการบริษัท

บริษัทยังไม่มีการแต่งตั้งกรรมการค่าตอบแทน
แต่มีกระบวนการพิจารณาค่าตอบแทนภายใต้หลักการเดียวกับบริษัทในอุตสาหกรรมประเภทเดียวกัน
โดยมีประธานกรรมการบริษัทซึ่งเป็นกรรมการอิสระเป็นประธานพิจารณาร่วมกับกรรมการบริษัทอีก 3
ท่าน และนำเสนอขออนุมัติต่อที่ประชุมกรรมการบริษัทและที่ประชุมสามัญผู้ถือหุ้น

บริษัทมีอนุกรรมการบริหารประกอบด้วยทีมแพทย์อาวุโสซึ่งนอกจากหน้าที่ในการตรวจรักษาคนไข้แล้วยังดำรงตำแหน่งฝ่ายบริหารด้วย
การบริหารจัดการของบริษัทและบริษัทในเครือจะเป็นเอกเทศต่อกัน อยู่ในรูปแบบของ Clusters
ของบริษัทในเครือทั้งหมด เช่น
การประชุมผู้อำนวยการโรงพยาบาล,การประชุมองค์กรแพทย์,การประชุมงานบุคลากรทางแพทย์และพยาบาล
และการประชุมด้านข่าวสารสารสนเทศ เป็นต้น
ซึ่งผู้บริหารเหล่านี้ถูกคาดหวังว่าจะเป็นผู้สืบทอดตำแหน่งผู้บริหารระดับสูง (Succession
planning) ต่อไป นอกจากผู้บริหารระดับสูงแล้ว
บริษัทยังมีพันธกิจในการสร้างผู้บริหารรุ่นใหม่ระดับกลางทดแทนด้วย ไม่ว่าจะเป็นระดับหัวหน้า
รองหัวหน้า แต่ทั้งนี้ การนำแผนงานดังกล่าวมาใช้ในองค์กร ปัจจุบันยังไม่มีการจัดทำอย่างเป็นระบบ
เพราะการดำเนินการดังกล่าวจะต้องมีการวางแผนงานและศึกษาขั้นตอนการปฎิบัติต่าง ๆ
ก่อนนำมาใช้เป็นต้นแบบเพื่อปฎิบัติ เพราะอาจเกิดผลกระทบในแง่ของขวัญกำลังใจ และการแข่งขัน
ตลอดจนความสามารถในการทำงาน

4.3 ความสัมพันธ์กับนักลงทุน

บริษัทให้ความสำคัญกับการเปิดเผยสารสนเทศที่ถูกต้อง ทันต่อเหตุการณ์ ต่อประชาชนและผู้เกี่ยวข้อง
และได้ถือปฏิบัติการเปิดเผยข้อมูลตามรายละเอียดการเปิดเผยข้อมูลสารสนเทศของตลาดหลักทรัพย์แห่งประเทศไทย

ในส่วนของงานด้านผู้ลงทุนสัมพันธ์ บริษัทไม่ได้จัดตั้งหน่วยงานเฉพาะ
แต่ได้กำหนดให้ส่วนงานเลขานุการของบริษัททำหน้าที่อำนวยความสะดวกกับผู้ถือหุ้นหรือผู้สนใจจะถือหุ้นในอนาคต
นอกจาก นี้ผู้สนใจยังสามารถติดต่อหรือหาข้อมูลที่เปิดเผยของบริษัทได้จากสื่ออิเล็คทรอนิค
www.mahachaihospital.com

5. ความรับผิดชอบของคณะกรรมการ

5.1 โครงสร้างกรรมการ

คณะกรรมการบริษัท ประกอบด้วยบุคคลที่มีความรู้ ความสามารถ และมีคุณสมบัติ

มีประสบการณ์จากหลากหลายธุรกิจ ซึ่งเป็นประโยชน์ต่อการบริหารงานของบริษัท

บริษัทมีกรรมการบริษัททั้งหมด 14 ท่าน ประกอบด้วย กรรมการซึ่งเป็นตัวแทนจากผู้ถือหุ้นรายใหญ่,
กรรมการจากผู้บริหารภายใน และกรรมการอิสระจากภายนอก

-   กรรมการที่เป็นผู้บริหาร จำนวน 5 ท่าน คิดเป็นสัดส่วนอัตรา 36%

-   กรรมการที่ไม่ได้เป็นผู้บริหาร จำนวน 4 ท่าน คิดเป็นสัดส่วนอัตรา 28%

-   กรรมการที่เป็นอิสระ จำนวน 5 ท่าน คิดเป็นสัดส่วนอัตรา 36%

ประธานกรรมการบริษัท ไม่ได้เป็นบุคคลเดียวกับ กรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแล และ การบริหารงานประจำ

คณะกรรมการบริษัท และกรรมการตรวจสอบ มีการประชุมอย่างน้อย 3 เดือนต่อครั้ง
โดยประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการ
พร้อมรายละเอียดวาระการประชุมและเอกสารประกอบต่าง ๆ
ไปยังกรรมการไม่น้อยกว่าเจ็ดวันก่อนวันประชุม
เพื่อให้คณะกรรมการมีเวลาศึกษาข้อมูลก่อนเข้าร่วมประชุม

คณะกรรมการบริหาร มีการประชุมเดือนละ 2 ครั้ง หรือหากมีเรื่องเร่งด่วนก็จะนัดประชุมพิเศษ
ในปีที่ผ่านมามีการประชุมทั้งหมด 23 ครั้ง

บริษัทมีกรรมการอิสระ จำนวน 5 ท่าน
ซึ่งเป็นจำนวนที่อยู่ในเงื่อนไขสัดส่วนกรรมการอิสระที่คณะกรรมการคณะกรรมการกำกับหลักทรัพย์และตลาดหลักทรัพย์แห่งประเทศไทยกำหนด

นิยายกรรมการอิสระของบริษัทเท่ากับข้อกำหนดขั้นต่ำของคณะกรรมการ กลต.
และตลาดหลักทรัพย์แห่งประเทศไทย

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง

2.  ไม่เป็นลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุม ของบริษัท
    บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฏหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือ บริษัทย่อย

4.  ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง

5.  ในลักษณะที่อาจเป็นการขัดขวางการใช้วิจารณญาณอย่างอิสระของตน
    และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ในปี 2551 ที่ผ่านมา มีจำนวนกรรมการเข้าร่วมประชุมรายละเอียด ดังนี้

+---+----------+----------+---------+---------+---------+-----------+
|   |          |          | ก       |         |         |           |
|   |          |          | ารเข้าร่ว |         |         |           |
|   |          |          | มประชุม/ |         |         |           |
|   |          |          | จำนวนคร |         |         |           |
|   |          |          | ั้งการประ |         |         |           |
|   |          |          | ชุมทั้งหมด |         |         |           |
+---+----------+----------+---------+---------+---------+-----------+
|   | ชื่อ       |          | กรรมกร  | กรรมการ | กรรมการ | ค่า        |
|   |          |          |         | ตรวจสอบ |         | ตอบแทนรวม |
|   |          |          | บริษัท    |         | บริหาร   |           |
|   |          |          |         |         |         | (หน่วย :   |
|   |          |          |         |         |         | ล้านบาท)   |
+---+----------+----------+---------+---------+---------+-----------+
| 1 | นพ.บรรลุ  | ศิริพานิช   | 4/4     | -       | 23/23   | 0.31      |
| . |          |          |         |         |         |           |
+---+----------+----------+---------+---------+---------+-----------+
| 2 | น        | ปธานวนิช  | 4/4     | -       | 23/23   | 0.19      |
| . | พ.พงษ์พัฒน์ |          |         |         |         |           |
+---+----------+----------+---------+---------+---------+-----------+
| 3 | นา       | เ        | 4/4     | 4/4     | 23/23   | 0.24      |
| . | ยประเสริฐ | จนศิริวานิช |         |         |         |           |
+---+----------+----------+---------+---------+---------+-----------+
| 4 | นพ.วิญญู   | เอ       | 4/4     | -       | 23/23   | 0.16      |
| . |          | ี่ยมชีรางกูร |         |         |         |           |
+---+----------+----------+---------+---------+---------+-----------+
| 5 | นพ.สิทธา  | พ        | 4/4     | -       | 23/23   | 0.16      |
| . |          | ิทักษ์อรรณพ |         |         |         |           |
+---+----------+----------+---------+---------+---------+-----------+
| 6 | นพ.อิทธิ   | ฉ        | 4/4     | -       | 23/23   | 0.19      |
| . |          | ันศิริกาญจน |         |         |         |           |
+---+----------+----------+---------+---------+---------+-----------+
| 7 | นายคงธน  | สฤษฏ์วานิช | 4/4     | -       | 23/23   | 0.16      |
| . |          |          |         |         |         |           |
+---+----------+----------+---------+---------+---------+-----------+
| 8 | นางสมนึก  | วิริยะวงศ์  | 4/4     | -       | 23/23   | 0.16      |
| . |          |          |         |         |         |           |
+---+----------+----------+---------+---------+---------+-----------+
| 9 | นางวรรณี  | ป        | 2/4     | -       | 23/23   | 0.15      |
| . |          | ระดิษฐยนต์ |         |         |         |           |
+---+----------+----------+---------+---------+---------+-----------+
| 1 | นายธีรศักดิ์ | เอ       | 4/4     | -       | 23/23   | 0.16      |
| 0 |          | ี่ยมชีรางกูร |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | นายชูศักดิ์  | วิจักขณา   | 4/4     | 4/4     | 23/23   | 0.16      |
| 1 |          |          |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | พ        | ชูพ       | 3/4     | -       | 23/23   | 0.15      |
| 2 | ญ.สุวรรณา | ิศาลยโรจน์ |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | นพ.ธีรเดช | ต        | 3/4     | -       | 23/23   | 0.15      |
| 3 |          | ังเดชะหิรัญ |         |         |         |           |
| . |          |          |         |         |         |           |
+---+----------+----------+---------+---------+---------+-----------+
| 1 | นายเจษฎา | หังสพฤกษ์  | 4/4     | 4/4     | 23/23   | 0.16      |
| 4 |          |          |         |         |         |           |
| . |          |          |         |         |         |           |
+---+----------+----------+---------+---------+---------+-----------+

หมายเหตุ.- -
กรรมการบางท่านรับค่าตอบแทนจากบริษัทในเครือซึ่งเป็นงบการเงินอยู่ในงบการเงินรวม

- ไม่รวมเงินบำเหน็จพิเศษเฉพาะปี จำนวน 0.08 ล้านบาท/คน

5.2 อำนาจหน้าที่ความรับผิดชอบ

-   อำนาจหน้าที่ความรับผิดชอบหลักของคณะกรรมการบริษัท

  1. กำหนดทิศทาง นโยบายและการดำเนินงานของบริษัท

  2. พิจารณาอนุมัติ หรือยกเลิกโครงการลงทุนที่สำคัญของบริษัท

  3. รับทราบผลการดำเนินงานของแต่ละไตรมาส

  4. พิจารณาเห็นชอบงบการเงินรายไตรมาสที่ผ่านการสอบทานจากผู้สอบบัญชีแล้ว

  และอนุมัติงบการเงินและงบการเงินรวมประจำปีที่ผ่านการตรวจสอบแล้ว

5.  แต่งตั้ง,โยกย้าย และถอดถอนคณะกรรมการบริหาร , ประธานกรรมการบริหาร
    ,กรรมการผู้จัดการ และผู้อำนวยการโรงพยาบาล

6.  พิจารณาอนุมัติการสั่งจ่ายเงินในส่วนที่เกินอำนาจอนุมัติของคณะกรรมการบริหาร
    แต่ต้องไม่เกินวงเงินหรือเกณฑ์ที่ตลาดหลักทรัพย์ฯกำหนด

-   อำนาจหน้าที่ความรับผิดชอบหลักของคณะกรรมการตรวจสอบ

1.  ดูแลรายงานทางการเงินของบริษัทให้ถูกต้องครบถ้วนเป็นที่เชื่อถือได้

2.  ดูแลระบบการควบคุมภายในให้เหมาะสมและมีประสิทธิภาพ

3.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

4.  ดูแลไม่ให้เกิดความขัดแย้งทางผลประโยชน์

5.  เสนอแต่งตั้งผู้สอบบัญชีภายนอกและค่าตอบแทน

6.  ภาระกิจอื่นใดตามที่คณะกรรมการของบริษัทมอบหมาย

-   อำนาจหน้าที่ความรับผิดชอบหลักของกรรมการบริหาร

1.  พิจารณากลั่นกรองและริเริ่มโครงการใหม่ เพื่อนำเสนอต่อคณะกรรมการบริษัท

2.  เป็นศูนย์รวมการปรึกษาหารือเพื่อกำหนดแผนงานนโยบายและโครงการใหม่ ๆ

3.  ประสานงานและกำหนดวิธีการทำงาน เพื่อให้เป็นไปในมาตรฐานแนวทางเดียวกัน

4.  ดูแลและติดตามผลการดำเนินงานให้เป็นไปตามแผนการดำเนินงานที่กำหนด

5.  แต่งตั้ง โยกย้าย และถอดถอน บุคลากรระดับรองผู้อำนวยการ หรือผู้บริหารระดับเดียวกัน

6.  พิจารณาอนุมัติการสั่งจ่ายเงินเพื่อสนับสนุนการดำเนินงานตามปกติหรือกรณี

  ฉุกเฉิน รวมถึงการอนุมัติสั่งจ่ายเงินเพื่อการสั่งซื้อทรัพย์สิน ตามวงเงินที่บริษัท

  กำหนด

5.3 ภาวะผู้นำและวิสัยทัศน์

คณะกรรมการบริษัทมีส่วนร่วมในการกำหนดแผนงาน
และวางนโยบายการดำเนินงานของบริษัทและบริษัทในเครือ
และคอยกำกับควบคุมดูแลฝ่ายบริหารให้ดำเนินการตามนโยบายที่กำหนดไว้
เพื่อก่อให้เกิดประโยชน์สูงสุดแก่บริษัทและผู้ถือหุ้น

วิสัยทัศน์
บริษัทมุ่งเน้นการให้บริการที่มีคุณภาพเพื่อสนองความต้องการของลูกค้าให้เกิดความพึงพอพใจสูงสุด
โดยมีพันธกิจการให้บริการด้วยแพทย์ที่เก่งและเครื่องมือที่มีเทคโนโลยีทางการแพทย์ที่ทันสมัยเพื่อช่วยในการวินิจฉัยโรค
ผสมผสานกับการให้บริการ

ด้านศักยภาพของบุคลากร เพื่อให้ได้มาตราฐานในการปฏิบัติงาน
บริษัทสนับสนุนให้กรรมการเข้ารับการฝึกอบรมตามหลักสูตรต่าง ๆ จากสถาบันภายนอก
รวมทั้งหลักสูตรของสมาคมส่งเสริมสถาบันกรรมการไทย เพื่อเพิ่มความรู้และวิสัยทัศน์ให้กว้างมากขึ้น
นอกจากนี้บริษัทยังมีการตระเตรียมสร้างทีมบริหารระดับกลาง
โดยเน้นจากคนภายในเป็นหลักและอาจรับคนนอกเข้าเสริมหากจำเป็น
เพื่อเตรียมการก้าวสู่ผู้บริหารระดับสูงต่อไป

5.4 จริยธรรมธุรกิจ

  คณะกรรมการจะเป็นแบบอย่างแก่พนักงานในการปฏิบัติงานในหน้าที่ด้วยความระมัดระวัง

และซื่อสัตย์สุจริตเพื่อประโยชน์สูงสุดกับบริษัท
นอกจากนี้ยังยึดถือในแนวทางจริยธรรมและจรรยาบรรณคำนึงถึงประโยชน์ที่จะคืนต่อสังคม
ไม่ว่าจะเป็นผู้ใช้บริการหรือบุคคลอื่นที่เกี่ยวข้อง

พนักงานบริษัทจะได้รับทำคู่มือการปฏิบัติงาน
ซึ่งนอกจากเป็นคู่มือในการปฏิบัติงานตามระเบียบของบริษัทแล้ว
ยังเป็นแนวทางปฏิบัติเกี่ยวกับวินัยในการทำงาน, การระมัดระวัง, ความซื่อสัตย์สุจริต
และความรับผิดชอบ และสำคัญที่สุดไม่ใช้ตำแหน่งหน้าที่ในงานแสวงหาผลประโยชน์
บริษัทมอบหมายให้ผู้บังคับบัญชาในแต่ละระดับเป็นผู้ดูแลและสอดส่องการปฏิบัติตามกฏระเบียบของบริษัท
พร้อมกับมีการประเมินผลการปฏิบัติงานอย่างสม่ำเสมอ และมีบทลงโทษ หากพนักงานกระทำผิดวินัย

5.5 ความขัดแย้งของผลประโยชน์

บริษัทได้กำหนดขั้นตอนการดูแลกิจการ
เพื่อมิให้มีความขัดแย้งทางผลประโยชน์และรายการที่เกี่ยวโยงกัน
บริษัทจะนำเรื่องเสนอขอความเห็นหรือมติจากที่ประชุมคณะกรรมการตามสายการบังคับบัญชาหรือที่ประชุมผู้ถือหุ้นทุกครั้ง
ทั้งนี้โดยจะถือปฏิบัติตามมติที่ประชุมอย่างเคร่งครัด
รวมถึงการเปิดเผยข้อมูลสารสนเทศเกี่ยวกับรายการที่ขัดแย้งของผลประโยชน์และการทำรายการที่เกี่ยวโยงกันของตลาดหลักทรัพย์ฯทุกประการ
กรรมการอิสระที่บริษัทมีอยู่ก็เป็นเอกเทศจากทั้งฝ่ายบริหารและกลุ่มผู้ถือหุ้นรายใหญ่
จึงเปรียบเสมือนตัวกลางที่จะช่วยกลั่นกรองความเหมาะสมของรายการเกี่ยวโยงกันที่จะเกิดขึ้นด้วย

ระบบการควบคุมภายใน บริษัทได้กำหนดอำนาจและหน้าที่ความรับผิดชอบของกรรมการ
เจ้าหน้าที่ทุกระดับเป็นลายลักษณ์อักษร เพื่อให้เกิดความคล่องตัวและประสิทธิภาพในการทำงาน
ในส่วนของการดูแลเรื่องการใช้ข้อมูลภายใน
บริษัทถือเป็นกฏและวิธีปฏิบัติอย่างเคร่งครัดเกี่ยวกับข้อมูลภายในเกี่ยวกับงบการเงินที่ยังไม่เผยแพร่
จะถูกนำไปใช้เฉพาะหน่วยงานที่เกี่ยวข้องเท่านั้น
และถึงแม้บริษัทจะยังไม่มีระเบียบหรือข้อกำหนดห้ามกรรมการ
หรือบุคคลที่เกี่ยวข้องใช้ข้อมูลที่ยังไม่เผยแพร่นั้นไปซื้อขายหลักทรัพย์เพื่อผลประโยชน์ก็ตาม
แต่ที่ผ่านมา
กรรมการหรือบุคคลที่เกี่ยวข้องกับการทำงบการเงินไม่มีการซื้อหรือขายหุ้นของบริษัทในช่วงเวลา 1
เดือนก่อนจะเปิดเผยและประกาศงบการเงิน

6. บุคลากร

บุคลากรทางการแพทย์และพนักงาน ในการให้บริการตามประเภทของธุรกิจของ

บริษัทและบริษัทย่อย
มีทีมแพทย์และพนักงานประจำเพื่อรองรับบริการให้ได้ถูกต้องรวดเร็วและมีประสิทธิภาพ ประกอบด้วย
: ณ 31 ธันวาคม 2551

+---------------+--------+--------+--------+--------+--------+--------+
| รายการ        | โรง    | โรง    | โรง    | โรง    | บริษัท   | รวม    |
|               | พยาบาล | พยาบาล | พยาบาล | พยาบาล |        |        |
|               |        |        |        |        | แ      |        |
|               | มหาชัย  | มหาชัย  | แม่กลอง | เ      | พทย์ไทย |        |
|               | ,มหาชัย | 2      |        | พชรรัชต์ | 88     |        |
|               | 3      |        |        |        |        |        |
+---------------+--------+--------+--------+--------+--------+--------+
| 1.            | 160    | 113    | 31     | 49     | -      | 353    |
| แพท           |        |        |        |        |        |        |
| ย์ประจำ/ที่ปรึกษา |        |        |        |        |        |        |
+---------------+--------+--------+--------+--------+--------+--------+
| 2. พนักงาน     | 550    | 486    | 109    | 397    | 37     | 1,579  |
+---------------+--------+--------+--------+--------+--------+--------+
| รวมทั้งหมด      | 710    | 599    | 140    | 446    | 37     | 1,932  |
+---------------+--------+--------+--------+--------+--------+--------+

ผลตอบแทนรวมของพนักงานบริษัทปี 2551 รวม 301.28 ล้านบาท ประกอบด้วย

  --------------------------------------------- -------------------------
  1.เงินเดือน,โบนัส และค่าจ้าง                       286.24 ล้านบาท

  2.เงินสมทบประกันสังคม,กองทุนสำรองเลี้ยงชีพ ฯลฯ       15.04 ล้านบาท
  --------------------------------------------- -------------------------